CELEX: 32021D0360
Language: hr
Date: 2021-02-19 00:00:00
Title: Provedbena odluka Komisije (EU) 2021/360 оd 19. veljače 2021. o produljenju rokova za prikupljanje izjava o potpori za određene europske građanske inicijative u skladu s Uredbom (EU) 2020/1042 Europskog parlamenta i Vijeća (priopćeno pod brojem dokumenta C(2021) 1121) (Vjerodostojan je samo tekst na engleskom jeziku)

26.2.2021   
               
               
                  HR
               
               
                  Službeni list Europske unije
               
               
                  L 69/9
               
            
         PROVEDBENA ODLUKA KOMISIJE (EU) 2021/360
         оd 19. veljače 2021.
         o produljenju rokova za prikupljanje izjava o potpori za određene europske građanske inicijative u skladu s Uredbom (EU) 2020/1042 Europskog parlamenta i Vijeća
         
            
               (priopćeno pod brojem dokumenta C(2021) 1121)
            
         
         (Vjerodostojan je samo tekst na engleskom jeziku)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2020/1042 Europskog parlamenta i Vijeća od 15. srpnja 2020. o utvrđivanju privremenih mjera koje se odnose na rokove za faze prikupljanja, provjere i ispitivanja predviđene u Uredbi (EU) 2019/788 o europskoj građanskoj inicijativi s obzirom na izbijanje bolesti COVID-19 (1), a posebno njezin članak 2. stavak 2.,
         nakon savjetovanja s Odborom za europsku građansku inicijativu osnovanim na temelju članka 22. Uredbe (EU) 2019/788 Europskog parlamenta i Vijeća (2),
         budući da:
         
                     (1)
                  
                  
                     U Uredbi (EU) 2020/1042 se u odnosu na europsku građansku inicijativu utvrđuju privremene mjere za prevladavanje poteškoća s kojima su se organizatori građanskih inicijativa, nacionalne uprave i institucije Unije suočili kad je Svjetska zdravstvena organizacija u ožujku 2020. objavila da je epidemija bolesti COVID-19 postala globalna pandemija. U mjesecima nakon te objave države članice donijele su restriktivne mjere za borbu protiv te javnozdravstvene krize. Zbog toga je u gotovo svim državama članicama došlo do zastoja u javnom životu. Uredbom (EU) 2020/1042 stoga su produljeni određeni rokovi utvrđeni u Uredbi (EU) 2019/788.
                  
               
                     (2)
                  
                  
                     Uredbom (EU) 2020/1042 Komisija se ovlašćuje da u određenim okolnostima za inicijative za koje je razdoblje prikupljanja u tijeku u trenutku novog izbijanja bolesti COVID-19 dodatno produlji razdoblje prikupljanja za tri mjeseca. Uvjeti za dodatno produljenje slični su onima na temelju kojih je odobreno početno produljenje nakon izbijanja bolesti COVID-19 u ožujku 2020., a to je da najmanje četvrtina država članica ili određeni broj država članica koje čine više od 35 % stanovništva Unije primjenjuje mjere kojima se odgovara na pandemiju bolesti COVID-19 koje znatno ograničavaju mogućnosti organizatora da prikupljaju izjave o potpori u papirnatom obliku i da obavješćuju javnost o svojim inicijativama koje su u tijeku.
                  
               
                     (3)
                  
                  
                     Od donošenja Uredbe (EU) 2020/1042 u srpnju 2020. Komisija pomno prati stanje u državama članicama.
                  
               
                     (4)
                  
                  
                     Nakon što je ocijenila da su ispunjeni uvjeti za odobrenje takvog produljenja u skladu s Uredbom (EU) 2020/1042, Komisija je 17. prosinca 2020. odobrila dodatno tromjesečno produljenje za one inicijative za koje je prikupljanje izjava o potpori bilo u tijeku 1. studenoga 2020. (3) Razmjerno produljenje odobreno je za inicijative za koje je prikupljanje započelo u razdoblju od 1. studenoga do 17. prosinca 2020.
                  
               
                     (5)
                  
                  
                     Od 1. studenoga 2020. situacija nastala zbog pandemije uzrokovane bolešću COVID-19 u nekoliko se država članica nije znatno promijenila. Do kraja siječnja 2021. u brojnim su državama članicama još bile na snazi mjere kojima se ograničava slobodno kretanje građana na njihovu državnom području kako bi se zaustavio ili usporio prijenos bolesti COVID-19. Pet država članica izvijestilo je da su 1. veljače 2021. primjenjivale nacionalne mjere ograničenja kretanja kojima se zabranjuje ili znatno ograničava slobodno kretanje građana na njihovu državnom području, dok je 11 država članica izvijestilo o primjeni lokalnih mjera ograničenja kretanja. Uz te se mjere ograničenja kretanja primjenjuju dodatne mjere sa sličnim ograničavajućim učinkom na javni život na njihovu državnom području ili barem u velikim dijelovima državnog područja, uključujući ograničenje dostupnosti javnih prostora, zatvaranje ili ograničenje rada trgovina, restorana i barova, strogo ograničenje broja sudionika javnih i privatnih okupljanja i sastanaka te uvođenje policijskog sata. Kombinacija tih mjera znatno utječe na mogućnost da organizatori prikupljaju izjave o potpori u papirnatom obliku i obavješćuju javnost o svojim inicijativama koje su u tijeku. Na temelju zasad dostupnih informacija te će mjere ili mjere sa sličnim učinkom vjerojatno ostati na snazi najmanje tri mjeseca.
                  
               
                     (6)
                  
                  
                     Mjere su snazi u državama članicama koje čine najmanje četvrtinu država članica i više od 35 % stanovništva Unije.
                  
               
                     (7)
                  
                  
                     Stoga se može zaključiti da su uvjeti za odobravanje produljenja razdoblja prikupljanja ispunjeni za one inicijative za koje je razdoblje prikupljanja bilo u tijeku 1. veljače 2021. Za njih bi razdoblje prikupljanja stoga trebalo produljiti za tri mjeseca.
                  
               
                     (8)
                  
                  
                     Za inicijative za koje je razdoblje prikupljanja započelo u razdoblju od 1. veljače 2021. do datuma donošenja ove Odluke razdoblje prikupljanja trebalo bi produljiti do 1. svibnja 2022.
                  
               
                     (9)
                  
                  
                     Na inicijative za koje je razdoblje prikupljanja završilo u razdoblju od 1. veljače 2021. do datuma donošenja ove Odluke ova bi se Odluka trebala primjenjivati retroaktivno,
                  
               DONIJELA JE OVU ODLUKU:
         
            Članak 1.
            
               1.   Ako je prikupljanje izjava o potpori za europsku građansku inicijativu („inicijativa”) bilo u tijeku 1. veljače 2021., razdoblje prikupljanja za tu inicijativu produljuje se za tri mjeseca.
            
            
               2.   Ako je prikupljanje izjava o potpori za inicijativu započelo u razdoblju od 1. veljače 2021. do datuma donošenja ove Odluke, razdoblje prikupljanja za tu inicijativu produljuje se do 1. svibnja 2022.
            
         
         
            Članak 2.
            Novi datumi završetka razdoblja prikupljanja za sljedeće su inicijative kako slijedi:
            
                        —
                     
                     
                        za inicijativu pod nazivom „Brzo, pravedno i djelotvorno rješenje za klimatske promjene”: 6. svibnja 2021.,
                     
                  
                        —
                     
                     
                        za inicijativu pod nazivom „Kohezijska politika za jednakost regija i održivost regionalnih kultura”: 7. svibnja 2021.,
                     
                  
                        —
                     
                     
                        za inicijativu pod nazivom „Ukidanje oslobođenja od poreza na zrakoplovno gorivo u Europi”: 10. svibnja 2021.,
                     
                  
                        —
                     
                     
                        za inicijativu pod nazivom „Cijenom ugljika protiv klimatskih promjena”: 22. srpnja 2021.,
                     
                  
                        —
                     
                     
                        za inicijativu pod nazivom „Poduprimo znanstveni napredak: usjevi su važni!”: 25. srpnja 2021.,
                     
                  
                        —
                     
                     
                        za inicijativu pod nazivom „Sasijecimo u korijenu korupciju u Europi obustavom financiranja za zemlje s neučinkovitim sudstvom nakon isteka roka”: 12. rujna 2021.,
                     
                  
                        —
                     
                     
                        za inicijativu pod nazivom „Rješavanje klimatske krize”: 23. rujna 2021.,
                     
                  
                        —
                     
                     
                        za inicijativu pod nazivom „Spasimo pčele i poljoprivrednike! U smjeru poljoprivrede koja je pogodna za pčele i za zdrav okoliš”: 30. rujna 2021.,
                     
                  
                        —
                     
                     
                        za inicijativu pod nazivom „Stop rezanju peraja – stop trgovini”: 31. siječnja 2022.,
                     
                  
                        —
                     
                     
                        za inicijativu pod nazivom „BIRAČI BEZ GRANICA, puna politička prava za građane EU-a”: 11. ožujka 2022.,
                     
                  
                        —
                     
                     
                        za inicijativu pod nazivom „Uvođenje bezuvjetnog osnovnog prihoda u cijelom EU-u”: 25. ožujka 2022.,
                     
                  
                        —
                     
                     
                        za inicijativu pod nazivom „Sloboda dijeljenja”: 1. svibnja 2022.,
                     
                  
                        —
                     
                     
                        za inicijativu pod nazivom „Pravo na liječenje”: 1. svibnja 2022.,
                     
                  
                        —
                     
                     
                        za inicijativu pod nazivom „Inicijativa civilnog društva za zabranu masovnog biometrijskog nadzora”: 1. svibnja 2022.
                     
                  
         
            Članak 3.
            Ova Odluka retroaktivno se primjenjuje na inicijative za koje je razdoblje prikupljanja završilo u razdoblju od 1. veljače 2021. do datuma donošenja ove Odluke.
         
         
            Članak 4.
            Ova je Odluka upućena:
            
                        —
                     
                     
                        skupini organizatora inicijative pod nazivom „Brzo, pravedno i djelotvorno rješenje za klimatske promjene”,
                     
                  
                        —
                     
                     
                        skupini organizatora inicijative pod nazivom „Kohezijska politika za jednakost regija i održivost regionalnih kultura”,
                     
                  
                        —
                     
                     
                        skupini organizatora inicijative pod nazivom „Ukidanje oslobođenja od poreza na zrakoplovno gorivo u Europi”,
                     
                  
                        —
                     
                     
                        skupini organizatora inicijative pod nazivom „Cijenom ugljika protiv klimatskih promjena”,
                     
                  
                        —
                     
                     
                        skupini organizatora inicijative pod nazivom „Poduprimo znanstveni napredak: usjevi su važni!”,
                     
                  
                        —
                     
                     
                        skupini organizatora inicijative pod nazivom „Sasijecimo u korijenu korupciju u Europi obustavom financiranja za zemlje s neučinkovitim sudstvom nakon isteka roka”,
                     
                  
                        —
                     
                     
                        skupini organizatora inicijative pod nazivom „Rješavanje klimatske krize”,
                     
                  
                        —
                     
                     
                        skupini organizatora inicijative pod nazivom „Spasimo pčele i poljoprivrednike! U smjeru poljoprivrede koja je pogodna za pčele i za zdrav okoliš”,
                     
                  
                        —
                     
                     
                        skupini organizatora inicijative pod nazivom „Stop rezanju peraja – stop trgovini”,
                     
                  
                        —
                     
                     
                        skupini organizatora inicijative pod nazivom „BIRAČI BEZ GRANICA, puna politička prava za građane EU-a”,
                     
                  
                        —
                     
                     
                        skupini organizatora inicijative pod nazivom „Uvođenje bezuvjetnog osnovnog prihoda u cijelom EU-u”,
                     
                  
                        —
                     
                     
                        skupini organizatora inicijative pod nazivom „Sloboda dijeljenja”,
                     
                  
                        —
                     
                     
                        skupini organizatora inicijative pod nazivom „Pravo na liječenje”,
                     
                  
                        —
                     
                     
                        skupini organizatora inicijative pod nazivom „Inicijativa civilnog društva za zabranu masovnog biometrijskog nadzora”.
                     
                  
         
            Sastavljeno u Bruxellesu 19. veljače 2021.
            
               
                  Za Komisiju
               
               Věra JOUROVÁ
               
                  Potpredsjednica
               
            
         
         
            (1)  SL L 231, 17.7.2020., str. 7.
         
         
            (2)  Uredba (EU) 2019/788 Europskog parlamenta i Vijeća od 17. travnja 2019. o europskoj građanskoj inicijativi (SL L 130, 17.5.2019., str. 55.).
         
            (3)  Provedbena odluka Komisije (EU) 2020/2200 оd 17. prosinca 2020. o produljenju rokova za prikupljanje izjava o potpori za određene europske građanske inicijative u skladu s Uredbom (EU) 2020/1042 Europskog parlamenta i Vijeća (SL L 434, 23.12.2020., str. 56).